作者：葛长庚
词牌/韵律：沁园春

paragraphs: 锦绣文章，圭璋闻望，碧落侍郎。
昨履声渐近，星辰避次，竹符重剖，湖海生光。
委羽天空，石桥水冷，每为众生时雨滂。
君知否，是民心襦库，吏胆冰霜。
少须召入鹓行。
也不念无人荷紫囊。
有本朝曾旦，移春手段，旧家羲献，补月心肠。
此去三山，却登八座，已准金瓯姓氏香。
还朝处，双凫作对，五马成行。